CELEX: 22012D0219
Language: el
Date: 2012-12-07 00:00:00
Title: Απόφαση της Μεικτής Επιτροπής του ΕΟΧ αριθ. 219/2012, της 7ης Δεκεμβρίου 2012 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος IV (Ενέργεια) της συμφωνίας για τον ΕΟΧ

21.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 81/20
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 219/2012
   της 7ης Δεκεμβρίου 2012
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος IV (Ενέργεια) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κατ’ εξουσιοδότηση κανονισμός (ΕΕ) αριθ. 626/2011 της Επιτροπής, της 4ης Μαΐου 2011, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των κλιματιστικών (1), πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Ο κατ’ εξουσιοδότηση κανονισμός (ΕΕ) αριθ. 626/2011 καταργεί, με ισχύ από την 1η Ιανουαρίου 2013, την οδηγία 2002/31/ΕΚ της Επιτροπής (2), που έχει ενσωματωθεί στη συμφωνία για τον ΕΟΧ, και πρέπει, συνεπώς, να διαγραφεί από τη συμφωνία για τον ΕΟΧ με ισχύ, το νωρίτερο, από την 1η Ιανουαρίου 2013.
            
         
               (3)
            
            
               Η οδηγία 79/531/ΕΟΚ του Συμβουλίου (3) και η οδηγία 86/594/ΕΟΚ του Συμβουλίου (4), που έχουν ενσωματωθεί στη συμφωνία για τον ΕΟΧ, έχουν καταργηθεί στην ΕΕ και θα πρέπει, συνεπώς, να διαγραφούν από τη συμφωνία για τον ΕΟΧ.
            
         
               (4)
            
            
               Τα παραρτήματα II και IV της συμφωνίας για τον ΕΟΧ θα πρέπει, επομένως, να τροποποιηθούν αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της συμφωνίας για τον ΕΟΧ τροποποιείται ως εξής:
   
               1)
            
            
               Το κείμενο του σημείου 2 (οδηγία 79/531/ΕΟΚ του Συμβουλίου) και του σημείου 3 (οδηγία 86/594/ΕΟΚ του Συμβουλίου) διαγράφεται.
            
         
               2)
            
            
               Το κείμενο του σημείου 4η (οδηγία 2002/31/ΕΚ της Επιτροπής) του κεφαλαίου IV διαγράφεται με ισχύ, το νωρίτερο, από την 1η Ιανουαρίου 2013.
            
         
               3)
            
            
               Το ακόλουθο σημείο παρεμβάλλεται μετά το σημείο 4ιβ [κατ’ εξουσιοδότηση κανονισμός (ΕΕ) αριθ. 1062/2010 της Επιτροπής] του κεφαλαίου IV:
               
                           «4ιγ.
                        
                        
                           
                              32011 R 0626: Κατ’ εξουσιοδότηση κανονισμός (ΕΕ) αριθ. 626/2011 της Επιτροπής, της 4ης Μαΐου 2011, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των κλιματιστικών (ΕΕ L 178 της 6.7.2011, σ. 1).».
                        
                     
         
               4)
            
            
               Το κείμενο του τμήματος 7 (οδηγία 2002/31/ΕΚ της Επιτροπής) του προσαρτήματος 1 και του τμήματος 7 (οδηγία 2002/31/ΕΚ της Επιτροπής) του προσαρτήματος 2 διαγράφεται, με ισχύ, το νωρίτερο, από την 1η Ιανουαρίου 2013.
            
         Άρθρο 2
   Το παράρτημα IV της συμφωνίας για τον ΕΟΧ τροποποιείται ως εξής:
   
               1)
            
            
               Το κείμενο του σημείου 4η (οδηγία 2002/31/ΕΚ της Επιτροπής) διαγράφεται, με ισχύ, το νωρίτερο, από την 1η Ιανουαρίου 2013.
            
         
               2)
            
            
               Το ακόλουθο σημείο παρεμβάλλεται μετά το σημείο 11ιβ [κατ’ εξουσιοδότηση κανονισμός (ΕΕ) αριθ. 1062/2010 της Επιτροπής]:
               
                           «11ιγ.
                        
                        
                           
                              32011 R 0626: Κατ’ εξουσιοδότηση κανονισμός (ΕΕ) αριθ. 626/2011 της Επιτροπής, της 4ης Μαΐου 2011, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των κλιματιστικών (ΕΕ L 178 της 6.7.2011, σ. 1) (5).
                        
                     
         
               3)
            
            
               Το κείμενο του τμήματος 7 (οδηγία 2002/31/ΕΚ της Επιτροπής) του προσαρτήματος 5 και του τμήματος 7 (οδηγία 2002/31/ΕΚ της Επιτροπής) του προσαρτήματος 6 διαγράφεται, με ισχύ, το νωρίτερο, από την 1η Ιανουαρίου 2013.
            
         Άρθρο 3
   Τα κείμενα του κατ’ εξουσιοδότηση κανονισμού (ΕΕ) αριθ. 626/2011, στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει στις 8 Δεκεμβρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (6), ή την ημερομηνία θέσης σε ισχύ της απόφασης της Μεικτής Επιτροπής του ΕΟΧ αριθ. 217/2012, της 7ης Δεκεμβρίου 2012 (7), ανάλογα με το ποια ημερομηνία είναι μεταγενέστερη.
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 7 Δεκεμβρίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
      
   
   
      (1)  ΕΕ L 178 της 6.7.2011, σ. 1.
   
      (2)  ΕΕ L 86 της 3.4.2002, σ. 26.
   
      (3)  ΕΕ L 145 της 13.6.1979, σ. 7.
   
      (4)  ΕΕ L 344 της 6.12.1986, σ. 24.
   
      (5)  Αναφέρεται για λόγους ενημέρωσης και μόνο· για την εφαρμογή του, βλέπε παράρτημα II (Τεχνικοί κανόνες, πρότυπα, δοκιμές και πιστοποίηση.».
   
      (6)  Δεν έχουν αναφερθεί συνταγματικές απαιτήσεις.
   
      (7)  Βλέπε σελίδα 17 της παρούσας Επίσημης Εφημερίδας.